Elina Born
Elina Born (g. 1994 m. birželio 29 d.) – Estijos dainininkė. Elina šalyje išgarsėjo 2012 metais, kuomet dalyvavo muzikiniame projekte Eesti otsib superstaari ir užėmė antrąją vietą. Jau kitais metais atlikėja savo laimę bandė nacionalinėje „Eurovizijos“ atrankoje su kūriniu „Enough“ ir užėmė 8-tą vietą. 2015 metais dalyvavo Estijos nacionalinės atrankos finale, kuriame dėl šanso vykti į „Eurovizijos“ konkursą Vienoje varžėsi dešimt dalyvių. Renginio pabaigoje paaiškėjo, jog pergalę išplėšė ir gegužę 2015 m. „Eurovizijoje“ pasirodys Elina Born ir Stig Rästa su kūriniu „Goodbye to Yesterday“. Už šį duetą galutiniame balsavime balsavo net 79 procentai žiūrovų.